Source: http://www.bihon.ro/handbalistii-de-la-csm-oradea-au-invins-cs-calarasi/1156248
Timestamp: 2017-08-21 08:40:24+00:00

Document:
Handbalistii de la CSM Oradea au invins CS Calarasi - BIHON
Handbalistii de la CSM Oradea au invins CS Calarasi
la	17. august 2012 12:07
CSM Oradea (echipament roşu) a dominat jocul cu CS Călăraşi
La Arena „Antonio Alexe” a început astăzi turneul patrulater de handbal masculin, cu participarea echipelor CSM Oradea, HC Minaur Baia Mare, CSM Satu Mare şi HC Călăraşi.
În meciul de deschidere, CSM Oradea a dispus de CS Călăraşi cu scorul de 30-27 (16-12). A fost o partidă dominată de gazde, care au deţinut iniţiativa pe tot parcursul întâlnirii. În lotul CS Călăraşi se află ex-orădenii Mateaş şi Ferenţ, iar echipa este pregătită de un alt orădean, antrenorul Sabin Dacău. La CSM Oradea au debutat trei jucători aflaţi în probe, Mohacs Arpad, Löködi Gergő (ambii din Ungaria) şi Răzvan Scalco (Poli Iaşi). Ambii antrenori au rulat toţi jucătorii avuţi la dispoziţie. Echipa orădeană nu a putut beneficia de aportul a trei titulari de bază, Mincan, Macovei (ambii conducători de joc) şi Răzvan Farcaş (pivot).
Pentru CSM Oradea au jucat: Bistrian, Tcaciuc, Gale – portari; Avram 6, Sava 6, Taşcă 1, Al. Farcaş 2, Iştoc, Papuc, Maxim 3, Radu, David 7, Scripnic 3, Mohacs 2, Löködi, Scalco.
În cel de-al doilea meci al primei etape s-au întâlnit HC Minaur Baia Mare şi CSM Satu Mare, victoria revenindu-le băimărenilor cu scorul de 45-31 (25-15). HC Minaur, echipă serios întărită în extrasezon, a lăsat o impresie puternică, anunţându-se drept principala candidată la câştigarea seriei. Turneul se va încheia vineri cu meciurile CS Călăraşi – CSM Satu Mare (ora 10) şi CSM Oradea – HC Minaur (ora 11:30).

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM